Diari Oficial de la Generalitat Valenciana


Sumari del DOGV 5322, del 10-08-2006 (2006/8311)

Bases per a la provisió d'una plaça de naturalesa funcionarial d'oficial de servicis que s'inclou en l'oferta pública d'ocupació corresponent a l'exercici de l'any 2006.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/8311


Data del document
:   22-06-2006

Organisme emissor
:   Ajuntament d'Aielo de Rugat

Tipus de document
:   Convocatòria

Descriptors 

:   * Aielo de Rugat
    * concurs administratiu
    * administració local
    * personal de serveis

Bases per a la provisió d'una plaça de naturalesa funcionarial d'oficial de servicis que s'inclou en l'oferta pública d'ocupació corresponent a l'exercici de l'any 2006. [2006/S8311]  
Primera: Objecte de la convocatòria  
És objecte de les presents bases la provisió per funcionari de carrera de la plaça de naturalesa funcionarial d'oficial de servicis que s'inclou en l'oferta pública d'ocupació corresponent a l'exercici de l'any 2006, aprovada per Resolució d'Alcaldia de data 23 de febrer de 2006 i publicada en el Boletín Oficial del Estado número 73, de data 27 de març de 2006 i Resolució de l'Alcaldia de data 30 de març de 2006 de correcció d'errors i publicada en el Boletín Oficial del Estado núm. 122 de data 23 de maig de 2006.  
Esta plaça està enquadrada en l'escala d'administració especial; subescala de servicis especials; classe comesos especials; grup D, dotada amb un sou corresponent als funcionaris d'este grup d'acord amb la legislació vigent.  
Segona. Legislació aplicable  
En tot el no previst en les presents bases i en les bases específiques, regirà el que establixen els preceptes següents:  
. Llei 7/1985, de 2 d'abril, Reguladora de les Bases del Règim Local.  
. Preceptes bàsics del títol VII del Reial Decret Legislatiu 781/1986, de 18 d'abril, pel que s'aprova el Text Refós de les Disposicions Legals Vigents en Matèria de Règim Local.   
. Preceptes bàsics de la Llei 30/1984, de 2 d'agost, de Mesures per a la Reforma de la Funció Pública (article 1.3)  
. Preceptes bàsics del Reial Decret 896/1991, de 7 de juny, pel que s'establixen les regles bàsiques i programes mínims a què ha d'ajustar-se el procediment de selecció dels funcionaris de l'administració local sense habilitació de caràcter nacional.  
. Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana, el qual al regular el seu àmbit d'aplicació inclou en l'article 1.b) .Al personal de l'administració local que no siga habilitat de caràcter nacional, i que es regirà per la legislació bàsica de l'estat en matèria de règim local així com per allò que s'ha disposat per esta llei i el seu desplegament normatiu, sense perjuí de les competències i de l'autonomia de l'administració local.  
. Decret 33/1999, de 9 de març, del Govern Valencià pel que s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.  
. Preceptes no bàsics del títol VII del Reial Decret Legislatiu 781/1986, de 18 d'abril, del Reial Decret Legislatiu 896/1991, de 7 de juny, i de la Llei 30/1984, de 2 d'agost.  
. Decret 364/1995, de 10 de març, pel que s'aprova el Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració Civil de l'Estat.  
. Llei de 23 de desembre de 1993 sobre accés a determinats sectors de la funció pública dels nacionals dels altres estats membres de la Comunitat Europea, i Reial Decret 543/2001, de 18 de maig, sobre accés a l'ocupació pública de l'administració general de l'Estat i els seus organismes públics de nacionals d'altres estats a què els és aplicable el dret a la lliure circulació de treballadors.   
. Llei Orgànica 4/2000, d'11 de gener, sobre drets i llibertats dels estrangers a Espanya i la seua integració social. En l'article 10 establix el dret d'accés com a personal laboral al servici de l'administració pública en les mateixes condicions que la resta de nacionals.  
. Les restants disposicions reglamentàries sobre la matèria.  
Tercera. Sistema de provisió  
La plaça convocada es proveirà pel sistema selectiu de concurs oposició, de conformitat amb el que preveu la legislació descrita en la base segona.  
Quarta. Requisits  
Per a formar part en les proves de selecció, serà necessari:  
a) Ser espanyol o membre de la Unió Europea.  
b) Tindre complits díhuit anys d'edat.  
c) Estar en possessió del títol de Graduat Escolar, o en condicions d'obtindre'l, en la data en què acabe el termini de presentació d'instàncies.  
d) Coneixements de valencià, nivell oral, que s'acreditarà per mitjà de certificat expedit per la Junta Qualificadora de Coneixements de Valencià.  
e) No patir malaltia o defecte físic que impedisca l'exercici de les corresponents funcions.  
f) No haver sigut separat, per mitjà d'expedient disciplinari, del servici a l'estat, a les comunitats autònomes, o a les entitats locals, ni trobar-se inhabilitat per a l'exercici de funcions públiques.  
Cinquena. Instàncies  
Les sol·licituds per a prendre part en les corresponents proves d'accés en què els aspirants faran constar que reunixen les condicions exigides en les presents bases generals per a la plaça que s'opte, es dirigiran a l'alcalde president de l'Ajuntament d'Aielo de Rugat, i es presentaran en el registre d'entrada d'este ajuntament en el termini de 20 dies naturals comptats a partir del dia següent al de les publicació de l'anunci de la convocatòria en el Boletín Oficial del Estado.  
En relació amb la presentació, caldrà estar al que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La sol·licitud haurà d'anar acompanyada per:  
. Fotocòpia del DNI o, si és el cas, passaport.  
. Documents acreditatius dels mèrits i circumstàncies al·legats.  
Sisena. Admissió d'aspirants  
Expirat el termini de presentació d'instàncies, l'Alcaldia dictarà una resolució en el termini d'un mes, declarant aprovada la llista provisional d'admesos i exclosos. En la dita resolució que es publicarà en el Butlletí Oficial de la Província de València i en el tauler d'edictes de l'Ajuntament, s'assenyalarà un termini de 10 dies hàbils per a esmena.  
En la mateixa resolució, s'anunciarà el dia, hora i lloc en què haurà de realitzar-se el primer exercici de selecció. La crida per a posteriors exercicis es farà per mitjà de la publicació en el tauler d'edictes de la corporació; en este supòsit, els anuncis de la celebració de les successives proves hauran de fer-se públiques per l'òrgan de selecció en els locals on s'haja celebrat la prova anterior, amb dotze hores, almenys, d'antelació al començament d'este, si es tracta del mateix exercici, o de vint-i-quatre hores, si es tracta d'un nou.  
Setena. Tribunal qualificador  
El tribunal qualificador estarà constituït per:  
. President: el president de la corporació o membre de la mateixa en qui delegue.  
. Secretari: un secretari-interventor designat pel president de la corporació, amb veu i vot.  
\_ Vocals:  
\* Un representant de l'administració del Consell de la Generalitat, designat per la Direcció General de l'administració local.  
\* Un administratiu del grup C designat pel president de la corporació.  
\* Un tècnic o expert designat pel president de la corporació.  
El tribunal de selecció tindrà la consideració d'òrgan col·legiat de l'administració, i com a tal, estarà subjecte a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A excepció del president, tots els membres del tribunal hauran d'estar en possessió d'una titulació igual o superior a l'exigida en la respectiva convocatòria i pertànyer al mateix grup o a grups superiors.  
L'abstenció i recusació dels membres del tribunal serà de conformitat amb l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El tribunal no podrà constituir-se ni actuar sense l'assistència de la meitat almenys dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en les mateixes en tot el no previst en estes bases, i per a l'adequada interpretació de les bases generals i específiques de cada convocatòria.  
De cada sessió, el secretari estendrà una acta, on es faran constar les qualificacions dels exercicis, i també les incidències i les votacions que produïsquen. Les actes numerades i rubricades constituiran l'expedient que reflectirà el procés selectiu dut a terme.  
Les actuacions dels tribunals poden ser recorregudes en alçada davant de l'Alcaldia Presidència, en el termini d'un mes a comptar des que estes es van fer públiques, d'acord amb l'article 114 i següents de la Llei de Règim Jurídic de les Administracions Públiques i del Procediment Administratiu Comú.  
Indemnitzacions per raó de servici: els membres del tribunal, i també els possibles assessors especialistes, percebran les indemnitzacions que per raons del servici tinguen establides en el Reial Decret 462/2002, de 24 de maig, sobre indemnitzacions per raó del servici.  
Huitena. Començament i desenvolupament de les proves  
Les proves no podran començar fins transcorreguts almenys 15 dies des de la publicació de la data, hora i lloc del començament del primer exercici a què es referix el paràgraf següent.   
En este sentit, la data, hora i lloc del començament del primer exercici, l'orde d'actuació dels aspirants, prèviament determinat per sorteig públic efectuat per l'ajuntament o la Generalitat Valenciana per a la selecció del seu personal, junt amb les llistes d'aspirants admesos i exclosos, i la composició dels tribunals es publicarà en el Butlletí Oficial de la Província de València i en el Diari Oficial de la Generalitat, després de la publicació de l'anunci de la convocatòria en el Boletín Oficial del Estado.  
El començament dels restants exercicis s'anunciarà només en el tauler d'anuncis de l'ajuntament i en el local en què s'haja celebrat la prova precedent, amb una antelació mínima de 12 hores si es tracta del mateix exercici, i de 48 hores si es tracta d'un nou.  
Els aspirants hauran d'observar les instruccions dels membres del tribunal o del personal ajudant o assessor durant la celebració de les proves, amb vista a l'adequat desenvolupament d'estes. Qualsevol alteració en el desenvolupament normal de les proves per part d'un aspirant, quedarà reflectida en l'acta corresponent, i l'aspirant podrà continuar el desenvolupament de l'exercici amb caràcter condicional fins que el tribunal resolga l'incident.  
Abans de l'inici de cada exercici, i sempre que s'estime convenient durant el desenvolupament d'este, els membres del tribunal, els seus ajudants o assessors comprovaran la identitat dels aspirants.  
Els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència a estes, encara que es dega a causes justificades. Tractant-se de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscapte el principi d'igualtat amb la resta del personal.  
Totes les proves podran realitzar-se indistintament en valencià o castellà, a elecció de l'aspirant.  
Per a les persones amb minusvalideses que ho sol·liciten, s'establiran les adaptacions possibles de temps i mitjans que permeten l'adequada realització de les proves.  
El tribunal, excepte raons que justifiquen el contrari, adoptarà les mesures oportunes per a garantir que els exercicis siguen corregits sense conéixer la identitat de l'aspirant.  
Novena. Desenvolupament de les proves selectives  
Les proves constaran d'una fase d'oposició i una altra de concurs.  
Fase de concurs  
Abans de realitzar-se la fase d'oposició, el tribunal procedirà a la valoració dels mèrits presentats pels aspirants d'acord amb el barem següent:  
\* Experiència laboral en l'exercici de llocs amb funcions iguals o semblants, o amb nivell de responsabilitat iguals o superiors, es puntuarà a raó de 0,20 punts per cada mes de treball efectiu, amb un màxim de 15 punts.  
\* Cursos en agricultura, jardineria i viverisme, impartits per la Generalitat Valenciana es puntuarà a raó 1 punt per curs, amb un màxim 5 punts.  
La puntuació obtinguda en la fase de concurs no podrà excedir, en cap cas, d'un 40% de la puntuació total del concurs oposició.  
Fase d'oposició  
Constarà dels següents exercicis, tots obligatoris i eliminatoris:   
Primer exercici  
Consistirà en la realització d'una prova de coneixement referida als continguts del programa temari que figura en l'annex I de les bases a través d'un qüestionari de 75 preguntes, quatriopcionals amb una sola resposta correcta amb una duració màxima de 75 minuts.  
La qualificació d'este exercici serà de 0 a 10 punts, i per a superar l'exercici haurà d'obtindre un mínim de 5 punts. Per a la qualificació d'este exercici s'obtindrà la part proporcional del valor de 10 punts respecte de 75 preguntes, i s'assignarà un mateix valor a cada pregunta, que sumarà o restarà del còmput global en funció de resultar correcta o incorrecta la contestació a cada pregunta. Les preguntes deixades en blanc (no contestades) no computaran.  
Segon exercici  
Consistirà en la realització d'una prova pràctica que decidisca el tribunal sobre els treballs a realitzar com a oficial de servicis (jardineria, mecànica, llanterneria etc..). La qualificació d'este exercici serà de 0 a 10 punts, i per a superar l'exercici haurà d'obtindre un mínim de 5 punts.  
Tercer exercici  
Consistirà en la celebració d'una entrevista davant del tribunal, el qual podrà obtindre de l'aspirant la informació necessària per a la valoració de les seues experiències i coneixements relacionats amb els treballs a desenvolupar en l'Ajuntament d'Aielo de Rugat. La qualificació d'este exercici serà de 0 a 10 punts, i per a superar l'exercici haurà d'obtindre un mínim de 5 punts.  
Per a declarar que els aspirants han superat cada exercici eliminatori, el tribunal actuarà de conformitat amb allò que s'ha previst en l'article 26.4 de la Llei 30/1992, de 26 de novembre. En els exercicis eliminatoris, el tribunal determinarà la qualificació de cada exercici per la suma de les qualificacions dels membres del tribunal, dividida pel nombre d'estos, ben entés que els suspesos no podran aconseguir la puntuació de 5 i els aprovats aconseguiran 5 o més punts.  
En la fase de concurs, que serà prèvia a la d'oposició, el tribunal únicament valorarà els mèrits relacionats en la base anterior, al·legats en la instància i acreditats per mitjà de documents originals o fotocòpies degudament compulsades. Els mèrits hauran d'estar referits a la data de terminació del termini de presentació d'instàncies.  
La fase de concurs no podrà tindre's en compte per a superar les proves de la fase d'oposició.  
La qualificació total del procés selectiu vindrà determinada per la suma de les puntuacions obtingudes en cada un dels exercicis i la puntuació obtinguda en la fase de concurs, i en base a això, el tribunal formularà la relació d'aprovats per orde de puntuació sense que puga declarar que han superat les proves selectives un número superior d'aspirants al de places convocades.  
Deu. Una vegada acabada la qualificació dels aspirants, els tribunals faran pública la relació d'aprovats per orde de puntuació en el tauler d'edictes de l'Ajuntament, i es notificarà que el número d'aprovats no podrà sobrepassar el nombre de places vacants convocades. La relació s'elevarà al president de la corporació, que la publicarà en el Butlletí Oficial de la Província de València.  
Els aspirants proposats aportaran davant de l'administració, dins del termini de 20 dies naturals des que es publiquen en el tauler d'edictes de l'Ajuntament i en el Butlletí Oficial de la Província de València, els documents acreditatius de les condicions de capacitat i requisits exigits en la convocatòria.  
Els que dins del termini indicat, i excepte els casos de força major, no presentaren la documentació o d'esta es deduïra que no tenen algun dels requisits exigits, no podran ser nomenats, i quedaran anul·lades totes les seues actuacions, sense perjuí de la responsabilitat en què pogueren haver incorregut per falsedat en les sol·licituds de participació. En este cas, es formularà una proposta a favor dels qui havent superat els exercicis de l'oposició tingueren cabuda en el nombre de places convocades.  
Una vegada aprovada la proposta per l'Alcaldia, l'aspirant nomenat haurà de prendre possessió en el termini d'un mes, a comptar de l'endemà en què siga notificat el nomenament. De no prendre possessió en el termini assenyalat, sense causa justificada, perdrà tots els drets derivats de la superació de les proves i subsegüent nomenament; en este cas l'Alcaldia haurà de nomenar a l'aspirant que havent superat totes les proves tinga cabuda en el nombre de places objecte de provisió. En l'acte de presa de possessió, l'aspirant nomenat haurà de prestar jurament o promesa a què es referix l'article 32.C del Text Refós de la Llei de la Funció Pública Valenciana. Des del moment de la presa de possessió, l'aspirant nomenat per a ocupar la plaça quedarà sotmés al règim d'incompatibilitats previstes en la legislació vigent.  
Deu. Incidències  
El tribunal està facultat per a resoldre els dubtes que es presenten i prendre els acords necessaris per al bon orde de l'oposició en tot el que no estiga previst en estes bases.  
Onze. Recursos  
Contra estes bases, que esgotaran la via administrativa, es podrà interposar recurs de reposició, previ al contenciós administratiu davant de l'alcalde de l'ajuntament, durant el termini d'un mes, a comptar de l'endemà de la seua publicació en el Butlletí Oficial de la Província de València, de conformitat amb el que preveu l'article 59.5.b) de la Llei de Règim Jurídic i Procediment Administratiu Comú.  
En qualsevol moment, sempre abans de la presentació de les sol·licituds pels aspirants, l'alcalde de l'Ajuntament podrà modificar o deixar sense efecte les convocatòries per mitjà de l'adopció de la resolució corresponent, que serà publicat en la forma prevista en la base següent.  
En la resta de supòsits, per a l'anul·lació o la revisió d'ofici dels acords aprovatoris de les convocatòries, caldrà ajustar-se al que preveuen els articles 102 i 103 de la LRJAP i PAC.  
Dotze. Publicació  
L'aprovació d'estes bases es publicarà en el Butlletí Oficial de la Província de València i en el Diari Oficial de la Generalitat, i regiran mentre l'ajuntament no les modifique o derogue.  
A més, d'acord amb l'article 6.2 del Reial Decret 896/1991, de 7 de juny (BOE núm. 142, de 14 de juny de 1991), haurà de publicar-se en el Boletín Oficial del Estado, un anunci d'esta convocatòria, que contindrà: Denominació de l'escala, subescala i classe per a l'ingrés del qual es convoquen les proves selectives. Corporació que les convoca, classe i nombre de places, data i número del butlletí o diari oficial en què s'hagen publicat les bases i la convocatòria.  
Les presents bases estaran a disposició dels interessats en les dependències municipals. L'Ajuntament facilitarà una còpia a petició de les persones interessades.  
Annex  
Temari del concurs oposició per a cobrir una plaça d'operari de servicis de l'Ajuntament d'Aielo de Rugat.  
Annex I. Matèries comunes  
Tema 1. La Constitució Espanyola de 1978. Estructura i principis generals.  
Tema 2. Organització de l'estat en la Constitució.  
Tema 3. El municipi: concepte i elements. El terme municipal. La població.  
Tema 4. L'organització municipal.  
Annex II. Matèries específiques  
Tema 1. Electricitat.  
Tema 2. Obra.  
Tema 3. Fusteria.  
Tema 4. Llanterneria.  
Tema 5. Pintura.  
Tema 6. Mecànica.   
Tema 7. Ferreria.  
Tema 8. Jardineria.  
Tema 9. Agricultura.  
Tema 10. Condicions generals de seguretat de les ferramentes manuals.  
Tema 11. Condicions generals de seguretat dels llocs de treball.  
Tema 12. Condicions generals de seguretat de les escales de mà.  
Tema 13. Condicions generals de seguretat en la càrrega.  
Tema 14. Condicions generals de seguretat en el transport de materials.  
Tema 15. Equips de protecció personal.  
Tema 16. Senyalització de seguretat.  
Aielo de Rugat, 22 de juny del 2006.. L'alcalde: Jaime Soler Todolí.